钦定古今图书集成/明伦汇编/家范典/第003卷 > 吕柟语录 > 《治家》
## 钦定古今图书集成/明伦汇编/家范典/第003卷 > 吕柟语录 > 《治家》

王献荩问：“‘古人云：‘治家须书百忍’。夫贪昧隐忍，如‘受
尔汝’之称者，《孟子》比之穿窬’，何也？”先生曰：“我尝为山
西五世同居者作《同心堂记》，言张公艺九世同居，只
是一忍。宋花树韦家有会族约，皆是难得。但忍犹见
人有不是处，中心不能受，故忍；会约因有不合，故会，
皆其心不同故也。心同便不见人有不是处，亦无离”
异，何必忍，又何必会？故治家之道，亦不在忍。《书》曰：“有
容德乃大。”彼妇人小子，不曾读书，不知道理，安可一
一责他？故君子居家，须是能容。